**KLAIPĖDOS RAJONO savivaldybės taryba**

**SPRENDIMAS**

**DĖL KLAIPĖDOS RAJONO SAVIVALDYBĖS TARYBOS 2011 M. VASARIO 24 D. SPRENDIMo NR. T11-143 „DĖL VIETINIŲ RINKLIAVŲ NUSTATYMO IR NUOSTATŲ PATVIRTINIMO“ PAKEITIMO**

2018 m. vasario 22 d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į 2018 m. sausio 16 d. darbo grupės dėl prekybos ir paslaugų teikimo Kretingalės seniūnijoje nustatytose viešosiose vietose posėdžio nutarimą (2018 m. vasario 5 d. protokolo Nr. A6-52), n u s p r e n d ž i a:

1. Pakeisti Vietinės rinkliavos už leidimo prekiauti ar teikti paslaugas savivaldybės tarybos nustatytose viešosiose vietose išdavimo nuostatus, patvirtintus Klaipėdos rajono savivaldybės tarybos 2011 m. vasario 24 d. sprendimu Nr. T11-143 „Dėl vietinių rinkliavų nustatymo ir nuostatų patvirtinimo“, papildant 2 priedu (pridedama).

 2. Skelbti šį sprendimą Teisės aktų registre.

Savivaldybės meras

TEIKIA: Klaipėdos rajono savivaldybės administracijos direktorius S. Karbauskas

PARENGĖ: Leidimų ir licencijų skyriaus vedėja D. Dilytė

SUDERINTA:

R. Bagačiovas

D. Beliokaitė

V. Matulaitytė

R. Zubienė

Č. Banevičius

R. Cirtautaitė

V. Riaukienė

Vietinės rinkliavos už leidimo

prekiauti ir teikti paslaugas Klaipėdos rajono savivaldybės tarybos nustatytose viešosiose vietose

 išdavimą nuostatų

 2 priedas

**VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS KLAIPĖDOS RAJONO SAVIVALDYBĖS TARYBOS KARKLĖS KAIME KRETINGALĖS SENIŪNIJOJE NUSTATYTOSE VIEŠOSIOSE VIETOSE DYDŽIAI**

| EilėsNr. | Prekyba | MėnesiuiEur | MetamsEur |
| --- | --- | --- | --- |
| 1. | Maisto prekėmis | 40 | 400 |
| 2. | Ne maisto prekėmis | 20 | 200 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2018-02-08**

**DĖL TARYBOS SPRENDIMO ,,DĖL KLAIPĖDOS RAJONO SAVIVALDYBĖS TARYBOS 2011 M. VASARIO 24 D. SPRENDIMo NR. T11-143 „DĖL VIETINIŲ RINKLIAVŲ NUSTATYMO IR NUOSTATŲ PATVIRTINIMO“ PAKEITIMO PROJEKTO**

1. Parengto sprendimo projekto esmė, tikslai, uždaviniai:

Sprendimo projektas parengtas siekiant papildyti vietinės rinkliavos dydžiais už leidimo prekiauti ar teikti paslaugas savivaldybės tarybos nustatytose viešosiose vietose išdavimą Karklės k. maisto prekėmis ir ne maisto prekėmis mėnesiui, metams, pagal Kretingalės seniūnijos, Karklės bendruomenės siūlymus (2018 m. sausio 16 d. darbo grupės dėl prekybos ir paslaugų teikimo Kretingalės seniūnijoje nustatytose viešosiose vietose posėdžio nutarimas (2018 m. vasario 5 d. protokolo Nr. A6-52).

2. Projekto rengimo priežastys. Kuo vadovaujantis parengtas sprendimo projektas:

Projektas parengtas, atsižvelgiant į tai, kad yra nemažas skaičius prekybininkų, norinčių prekiauti Karklės k. viešosiose vietose, išsiima leidimą prekybai, bet nevykdo veiklos, tad atsirado poreikis didinti vietinę rinkliavą Karklės kaime pagal Kretingalės seniūnijos, Karklės bendruomenės siūlymus (2018 m. sausio 16 d. darbo grupės dėl prekybos ir paslaugų teikimo Kretingalės seniūnijoje nustatytose viešosiose vietose posėdžio nutarimas (2018 m. vasario 5 d. protokolo Nr. A6-52).

3. Kokių rezultatų yra laukiama:

Vietinės rinkliavos už leidimo prekiauti ar teikti paslaugas savivaldybės tarybos nustatytose viešosiose vietose išdavimo nuostatai, patvirtinti Klaipėdos rajono savivaldybės tarybos 2011-02-24 sprendimu Nr. T11-143 „Dėl Vietinių rinkliavų nustatymo ir nuostatų patvirtinimo“ papildomi 2 priedu.

4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

Teigiamos pasekmės – galimybė surinkti didesnę lėšų sumą ir leidimą išsiėmęs asmuo turėtų suinteresuotumą vykdyti veiklą, tad būtų užtikrinamas pasiūlos maisto prekių ir ne maisto prekių vartotojams paketas.

5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

nėra

6. Projekto rengimo metu gauti specialistų vertinimai ir išvados. Ekonominiai apskaičiavimai: nėra.

7. Sprendimo įgyvendinimui reikalingos lėšos: nereikalinga.

8. Kiti, autoriaus nuomone, reikalingi pagrindimai ir paaiškinimai: nėra.

9. Tarybos sprendimą pateikti: Leidimų ir licencijų skyriui, Kretingalės seniūnijai, Biudžeto ir ekonomikos skyriui.

Leidimų ir licencijų skyriaus vedėja Daiva Dilytė